
STROKOVNO TRENERSKI SVET  (III. seja)
Datum: 15.12.2011
Prisotni člani STS NTZS:  Polona Čehovin Sušin, Damjan Lazar, Mirko Unger, Uroš Slatinšek, Miran Močan, Danijel Šarlah.

Selektorji: Vesna Ojsteršek Drnovšek , Darijan Vizjak, Bojan Rak.

Predsednica TRK: Milana Krmelj.
Opravičeno odsotni: Jože Mikeln.
Predlagan naslednji dnevni red:
1. Pregled in potrditev zapisnika II. seje STS
2. Priprave za mlade – december 2011
3. Mednarodna tekmovanja v januarju 2012 (MOPS, MMPS, WT HUN, MP HUN za ml. kadete)
4. Perspektivne skupine

5. Panožne športne šole (4 ali 8 letni program) 
6. Problematika trenerske organizacije
7. Tekoče zadeve
8. Razno.

V uvodu predsednik STS pozdravi vse prisotne, še posebej g. Lazarja in mu čestita za dosežene rezultate na minulem EP za invalide.

1. STS je soglasno sprejel zapisnik II. seje STS.  Rak je pripomnil, da se pri pomebnih zadevah natančneje opredeli kaj izjavijo udeleženci. 
 SKLEP: STS  sprejema zapisnik II. Seje STS.

Sklep je bil sprejet soglasno.
2.  Priprave za mlade – december 2011.
V razpravi o pripravah je bila glavna tema predvsem to  koliko igralcev naj se udeleži priprav in kateri igralci. Vizjak je poudaril, da je pomembno, da STS zavzame stališče o tem, da naj Petar vodi priprave, kar meni tudi Močan, saj je možno, da seje I.O. ne bi bilo zaradi nesklepčnosti. Status Petarja bo urejen, ko ga bo potrdil še I.O. Šarlah meni, da se je potrebno dogovoriti  predvsem o številu udeležencev. Priprave naj vodi Petar s pomočnikom. Rak opozori na problem s kadri. Za  vodenje priprav ni  dovolj kandidatov kot bi si želeli v STS. Vsi prisotni soglašajo, da bi morala skupino 10-12 igralcev, ki so na pripravah, voditi najmanj 2 trenerja, če hočemo, da bo vodenje kvalitetno.
Če ne bomo zagotovili kadra za vodenje priprav, je bolje da pripravi ni. Priprave, ki jih zagotovimo najboljšim igralcem, morajo biti kvalitetno pripravljene (trenerji, pogoji treniranja).

Krmeljeva izpostavi tudi problem v trenerski organizaciji. Pogreša  pomoč trenerjev igralcev, ki so poklicani na priprave, saj se kaže velika pasivnost le teh. Brez dobrih skupnih treningov ni prodora v Evropo. Slatinšek pove, da se na lokalni ravni upošteva število igralcev in zato morajo biti trenerji v klubu, ne morejo pa se posvetiti samo enemu ali dvem igralcem, saj jo to za klub nespremenljivo. V klubih je treba pospešiti delo PŠŠ, če je to le mogoče. Sam je  pripravljen delati tudi na akcijah (reprezentančnih), če bodo imeli v klubih dodatno trenersko pomoč. Močan je mnenja, da bi bilo  priprave potrebno izpeljati  in zagotoviti ustrezen kader.  Rak se strinja, da potrebno potrditi Petarja in da so priprave nujne.
SKLEP: Potrjuje se izvedba decembrskih priprav kvota 12 ( ml. kadetinj, kadetinj, mladink) in 12 (ml. kadetov, kadetov, mladincev) z dvema trenerjema po skupini in dva sparing partnerja).
Sklep je bil sprejet soglasno.
SKLEP: Predlaga se sestanek selektorjev z vodstvom zveze (I.O. ali kolegij). 
 Sklep je bil sprejet soglasno.
3. Mednarodna tekmovanja v januarju 2012 (MOPS, MMPS, WT HUN, MP HUN za ml. kadete).
Finančno specificiranega programa nismo sprejeli, ker še nimamo podatkov o sredstvih za leto 2012. Zato se bomo osredotočili samo na tekmovanja, ki so v januarju 2012 (MOPS za članice in člane, WJC za mladino, MP Madžarske za ml. kadetinje in kadete). Vsa našteta tekmovanja so na najvišjih nivojih posameznih kategorij. Za določena tekmovanja je omejeno število nastopajočih (ITTF). Šarlah predlaga, da se naredi  izbor tistih tekmovalcev, ki si zaslužijo nastop na omenjenih tekmovanjih. Število tekmovalcev je na MOPS in WJC omejeno po 12 igralk in igralcev na kategorijo. MP Madžarske za ml. kadete  bi se udeležila ena ekipa kadetinj in dve ekipi kadetov. 

Rak želi vedeti ali bo STS podprl njegov izbor. Predsedujoči je zagovarja, da je mnenje selektorjev potrebno  upoštevati in da naj  imajo proste roke pri izbiri kandidatov.

   SKLEP: Potrjuje se predlog nastopov reprezentanc v januarju. STS stoji za odločitvami selektorjev pri izboru nastopajočih.  
Sklep je bil sprejet soglasno.
4. Perspektivne skupine.
Izdelana je bila tabela igralcev na podlagi podatkov, ki jih je predsedujoči prejel: Ojsteršek-Drnovšek, Unger in Vizjak. V skupinah od 10-12 leta nismo prejeli nobenih podatkov (pasivnost članov STS). Potrebno je dopolniti podatke za manjkajoče skupine, predvsem kategorije mlajših. Razvila se je široka razprava glede perspektivnih skupin. Čehovin Sušinova predlaga dodatne akcije kot npr. regijske priprave. Praznina na tem področju je lahko posledica tega, ker v tej kategoriji ni selektorja. Mlajše kategorije so pomembne, saj iz njih kasneje  pridobivamo igralce v članskih kategorijah. Zato pa je potrebno urediti sistem, ki bo omogočil napredovanje od mlajših kategorij do končne stopnje (člani). Povezati se je treba z regijami, ki so aktivne.

Narediti je potrebno organizacijski program, kako naj poteka sistem, ki bo omogočil pregled nad perspektivnimi mladimi igralci. Poraja se tudi ideja o vodenju tega projekta (narediti je treba program), ki bi ga vodili kot projekt PŠŠ (zato se potrebuje diplomanta FŠ). 

   SKLEP: Dopolniti je potrebno podatke za skupine igralcev (sodelovanje z regijami). 
Sklep je bil sprejet soglasno.
   SKLEP: Pripraviti sistem za vodenje perspektivnih skupin pod okriljem PŠŠ. 
Sklep je bil sprejet soglasno.
5. Panožne športne šole (4 ali 8 letni program). 
Šarlah poda informacijo o seminarju PŠŠ, ki je bil na MŠŠ, ki so se ga  udeležili (Polončič Špela, Slatinšek Uroš in Šarlah Danijel). Dobili smo informacije, kaj potrebujemo  za razpis ministrstva za naslednje štiri letno obdobje. Šarlah poudari, da je pripravljen 8 letni program. Slatinšek poda informacijo, da pri drugih športih (nogomet), že lahko pridobijo na prakso študenta, ki bi delal prakso in kasneje prevzel delo pod okriljem PŠŠ. Ker vidi problem v kadrih, bi bilo dobro, da se preuči sodelovanje naših kandidatov za sodelovanje s PŠŠ. Predvsem je potrebna skupina s katero bi kandidati delali. Potreben bi bil tudi pogovor s potencialnimi kandidati, če so sploh pripravljeni na sodelovanje. NTZS je zainteresirana, da bi bilo čim več kandidatov za PŠŠ. Za kvalitetnejšo delo bi bilo potrebno imeti razširjeno mrežo sodelavcev po celi državi. 

NTZS mora podati vrstni red kandidatov za prioritetno listo. Podati mora tudi mišljenje o kandidatih, ki bodo izvajali te programe (do današnjega dne Polončičeva in Slatinšek). Šarlah objasni, da je do sedaj bil vrstni red v zaporedju s prijavo na razpis (od samega začetka panožnih športnih šol). Poda mnenje, da tako ostane tudi v bodoče, če ni drugih boljših predlogov (kriterijev). 
V debati je prišlo tudi do podatkov naših bodočih diplomantov, ki bodo kandidirali na naslednjih razpisih.

Slatinšek Uroš omeni sam vrstni red, ki je zelo pomemben zaradi dodelitve sredstev. Omeni, da bi bilo treba oceniti programe in določiti morda drugačen vrstni red, kot je bil do sedaj v navadi. Zveza bio morala dati prioritetno listo glede na program, saj se pričakuje redukcija sprejetih programov na MŠŠ. Rak izpostavi dilemo, zakaj se  pogovarjamo o širitvi programov, saj se s s trani MŠŠ-ja lahko pričakuje tudi zmanjšanje sprejetih programov.

Šarlah poudari, da do sedaj ni bilo problemov glede vrstnega reda. Čehovin Sušinova pravi, da je treba premisliti o kriterijih, ki so pomembni zaradi nas. Po obsežni debati je prišlo do zaključka, da bi bilo treba postaviti kriterije, ki bi v prihodnje, ko bo kandidatov še več,  omogočili čimbolj realno določanje vrstnega reda izvajalcev. Za zvezo sta trenutno pomembna oba kriterija; tako kvantiteta  kot kvaliteta. Ker se pri določanju vrstnega reda, posredno odloča tudi o usodi ljudi (eksistenca), bo potrebno pripraviti res dobre kriterije. 
Za nas sta oba kandidata enako pomembna. V sistem se je možno vključiti samo vsake štiri leta. 
  SKLEP: STS bo podal dolgoročni program  in podal mnenje o obeh kandidatih, glede vrstnega reda pa je prevladalo mnenje, da sta oba kandidata s stališča STS za   NTZS enako pomembna. 
  SKLEP: STS bo pripravil predlog kriterijev, ki bi služili za določanje vrstnega reda kandidatov za PŠŠ pri MŠŠ. 
Sklepa sta bila sprejeta soglasno.

Opomba: Po seji in naknadno pridobljeni  informaciji z MŠŠ, da je treba razvrstiti kandidate po prioritetni listi (ne morata biti oba enaka) se je pripravil osnutek kriterijev, ki je bil korespondenčno poslan članom STS v sprejem. Osnutek ni bil podprt, zato smo podali vrstni red po kriterijih, ki so bili do sedaj v veljavi.  

6. Problematika trenerske organizacije.
Šarlah opozori, da je treba pripraviti razpis za predsednika trenerske organizacije. Ker kandidata med nami ni (trenerski svet) smatramo, da je treba zadevo pospešiti. Zadevo moramo obuditi, saj je za nemoteno delo potrebno potrditi licence. Po debati pride do predloga, da ekipa, ki jo predlaga STS v potrditev I.O.-ju, prevzame licenciranje in pooblastila trenerske organizacije do izvolitve novega odbora in predsednika trenerske organizacije. V ekipo predlagajo: Milano Krmelj, Bojana Raka, Darijana Vizjaka in Danijela Šarlaha.
  SKLEP: STS predlaga ureditve licenciranje in pooblastila trenerske organizacije ekipi v sestavi: Milana Krmelj, Bojan Rak, Darijan Vizjak in Danijel Šarlah.  
Sklep je bil sprejet soglasno.
7. Tekoče zadeve

Lazar opomne, če je možno, da je za sestanek obveščen pravočasno, da bi lahko pripravil tudi informacije o namiznem tenisu invalidov. Prisotni so se strinjali, da se zadevi ugodi s permanentno točko na naslednjih sejah STS z točko »Tematika športa invalidov«.

Lazar omeni težave, saj so naši igralci in igralke amaterji, medtem so igralci drugih močnejših držav profesionalci. Težave nastajajo tudi pri pripravah, saj nimajo toliko domačega kadra, zato iščejo sodelovanje z drugimi reprezentancami (Hrvaška in Anglija).
Zahvaljuje se tudi NTS Mengšu (Davidu Orešniku) za sodelovanje. Stanje v reprezentanci je dobro, trenutni rezultati so dobri, vendar je treba formo dobro tempirati za drugo leto (Olimpijske igre).

Vizjak omeni, da deluje v zavodu Soča in bi rad pomagal z informacijami glede nadaljevanja igranja namiznega tenisa tudi po končani terapiji. Dobro bi bilo izmenjati informacije, ki bi jih uskladili med seboj (kam jih poslati), da bi jim omogočili nadaljni razvoj igranja namiznega tenisa. Trenutno igrajo in opravljajo trenažni proces v Šenčurju in Mengšu.

 SKLEP: STS predlaga, da se na vsako sejo STS povabi Lazarja in na dnevni red uvrsti točko »Tematika športa invalidov«.  
Sklep je bil sprejet soglasno.
SKLEP: STS predlaga, da se na redni letni skupščini spremeni statut v delu, ki govori o številu članov STS s spremembo, da se uvrsti kot člana STS tudi predstavnika invalidov.
Sklep je bil sprejet soglasno.
SKLEP: Vse informacije glede športa invalidov naj se posredujejo v pisarno, zaradi uskladitve informacij.  
Sklep je bil sprejet soglasno.
Vizjak izpostavi vprašanje glede bodočih tekmovanja na mednarodni sceni, predvsem plan tekmovanj, ki bodo na sporedu januarja, februarja in marca. Šarlah mu odgovori, da se čaka na informacijo FŠ glede financ. Potem bo možno narediti okvirni finančni program do konca sezone. Močan smatra, da so priprave koristne in da tu ne bi smeli krčiti programa. 

Rak smatra, da je treba v prave igralce vložiti več sredstev. Po vseh tezah, kako igralce kontrolirati glede treningov,  se čedalje bolj postavlja vprašanje, kako to urediti. Mogoče bo treba razmišljati o vzpostavitvi  Centra.  
Šarlah poda informacijo o možnostih igranja tujega igralca, ki bi rad v bodočnosti nastopal za Slovenijo. Vse stroške naj bi igralec kril sam. Zato posreduje informacijo članom STS.

SKLEP: Predlaga se I.O.- ju sprejem o možnosti nastopa tujega igralca za NTZS in s tem za Slovenijo.

Sklep je bil sprejet soglasno.

8. Razno
Pod razno ni bilo debate.
Seja je bila zaključena ob 12.30.









Predsednik STS NTZS










     Danijel Šarlah l.r.

